APROBACIÓN DEFINITIVA DA MODIFICACIÓN DA ORDENANZA DE VENDA AMBULANTE
ADMINISTRACIÓN LOCAL — Municipal — Porriño, O (Recadación, 07/12/2023)

O Pleno da Corporación municipal na sesión ordinaria de data 27 de setembro de 2023, aprobou inicialmente a modificación da ordenanza reguladora de venda ambulante. Ao non haberse presentado reclamacións durante o prazo de exposición público, queda automáticamente elevado a definitivo o acordo plenario provisional da modificación da ordenanza reguladora de venda ambulante, cuxo texto íntegro se fai público, para o seu xeral coñecemento. A presente Ordenanza de venda ambulante ou non sedentaria no concello do Porriño ditase ó amparo do disposto na Lei 7/1985, do 2 de abril, reguladora das bases de réxime local, do artigo 54 da lei 7/1986, de 15 de xaneiro, de ordenación do comercio minorista na redacción dada pola Lei 1/2010, do 1 de marzo e na Lei 13/2010, do 17 de decembro, do comercio interior de Galicia, actividade sometida a autorización administrativa previa. Considérase a venda ambulante a realizada en forma habitual, periódica ou ocasional fora do establecemento comercial e na vía publica ou en solares, ou en espacios libres, en postos ou instalacións desmontables ou en vehículos só poderá efectuarse de acordo co establecido na presente Ordenanza quedando prohibido en todo o concello do Porriño a venda ambulante que non se axuste ás prescricións na mesma.1.— O Concello, por causa de interese e previo cumprimento dos requisitos establecidos na lexislación vixente, poderá modifica- las prescricións desta Ordenanza dispoñendo o traslado dos postos de venda a outro lugares, a redución do numero de postos de venda e incluso a súa total supresión, sen que isto dea lugar a indemnización algunha. Así mesmo a Alcaldía ou Concellería delegada, por resolución motivada poderá altera- los lugares de venda de forma provisional por razóns de interese público.2.— A venda ambulante unicamente poderá levarse a cabo en mercados periódicos ou ocasionais, anexos a mercados fixos ou en postos instalados na vía pública que sexan desmontables ou en vehículos. A definición de cada tipoloxía é a recollida no artigo 71 da lei 13/2010, do 17 de decembro do comercio interior de Galicia. A tales efectos entendese por: 3.— A actividade comercial desenvolvida baixo algunha das modalidades de venda ambulante ou non sedentaria deberase efectuar con suxeición ao réxime xeral da Lei 7/1996, do 15 de xaneiro, de ordenación do comercio retallista e na Lei 13/2010, do 17 de decembro do comercio interior de Galicia, sen prexuízo do cumprimento doutras normas que resulten de aplicación.4.— A presente ordenanza seralles de aplicación subsidiaria a falta de normativa expresa, debidamente aprobada pola Corporación, ás seguintes modalidades de venda: 4.— Prohíbese o comercio de produtos alimenticios ou de calquera outro tipo mediante vehículos en todo o casco urbano do termo municipal.5.— A práctica da venda ambulante require autorización expresa do Concello.1.— O Concello establecerá como zonas para o exercicio de venda na vía pública e espazos libres e/ou abertos, os que considere máis idóneos para o seu mellor desenrolo. O Concello delimitará as zonas de ocupación da rúa por parte dos comerciantes ambulantes autorizados. Para a correcta delimitación dos postos de venda, o Concello delimitará a superficie dos postos mediante a colocación de placas numeradas na beirarrúa. Fóra das zonas asignadas polo Concello queda terminantemente prohibida a venda ambulante, agás as autorizacións expresas concedidas pola Alcaldía ou Concellería Delegada ó amparo do disposto por esta Ordenanza.2.— Para o uso do comercio ambulante será necesario o uso de instalacións desmontables e/ou transportables. Queda prohibida a exposición de mercadorías no chan. Os produtos perecedoiros deberán situarse a unha altura respecto ao chan, non inferior a 0,5 metros. Os postos desmontables deberán instalarse ocupando o lugar asignado e sen superar os limites de espazo asignado, segundo a superficie concedida. As medidas máximas que poderá ocupar a totalidade da instalación non poderá superar os metros da licencia, sendo o máximo autorizado de 8 x 2 metros.3.—En ningún caso permitirase situar postos de venda ambulante en accesos a edificios de uso público ou privado, establecementos comerciais e industriais nin diante dos seus escaparates e exposicións, nin en lugares nos que dificulten tales accesos e a circulación peonil ou de vehículos. Salvo que os titulares outorguen autorización. Os postos de venda que incumpran co disposto no apartado anterior, serán retirados polos servicios municipais correspondentes do Concello, previa resolución da Alcaldía ou concellería delegada.4.— Tendo as licenzas a consideración de seren outorgadas sen prexuízo de terceiro e con natureza precaria, o exercicio de calquera actividade ou comercio na vía pública sen licenza municipal, ou sen axustarse a ela, dará lugar á retirada inmediata das instalacións, elementos e xéneros neles situados. No caso do parágrafo anterior, os interesados poderán recuperar os elementos retirados previo abono do importe dos custes de procedemento de custodia e almacenamento das mercadorías retidas. Os/as comerciantes terán a vista na parte frontal superior e perfectamente visible a licenza municipal, polo que presumirase que tal licenza non existe de non presentar a mesma no momento de ser esixida polos axentes municipais.5.— O número de postos de venda con indicación dos artigos de venda en cada un deles, serán determinados pola Alcaldía ou Concellería delegada. Os/as titulares das autorizacións deberán suxeitalas súas instalacións ós condicionamentos sinalados tendo en conta que en todo caso haberá de tratarse de instalacións desmontables de fácil transporte e que reúnan as condicións de seguridade e salubridade e ornato público. O Concello, para o bo funcionamento e control do mercado, disporá dun plano a escala, no cal quedará reflectida a distribución numerada de tódolos postos e cuxa numeración coincidira coas autorizacións expedidas.6.— Nos espazos autorizados para a venda ambulante prohíbese o comercio de produtos de todo tipo mediante camións ou vehículos tenda agás autorización individualizada expresa en sentido contrario. Os efectos da presente Ordenanza e de acordo co disposto no artigo 70 e seguintes da Lei 13/2010, de 17 de decembro e artigo 53 da Lei 7/1996, de 15 de xaneiro, de Ordenación do comercio Minorista, considerase venda ambulante ou non sedentaria a realizada por persoas comerciantes fóra dun establecemento comercial. A efectos da presente ordenanza, os mercados celebraranse os martes e sábados de cada mes, salvo que sexa festivo. Neste último caso será o alcalde ou a concelleira delegada quen decidirá se procede realizarse en dito día ou o día anterior. Poderanse organizar polo concello do Porriño outros “mercadillos ocasionais”, de xeito periódico ou esporádico como unha maneira de fomentar o turismo do concello ou para acadar a revitalización comercial dun sector artesanal ou de interese para a comarca. No devandito acordo fixarase: o emprazamento dos devanditos “mercadillos”. Días e horario de celebración dos mesmos. Produtos autorizados. Condicións específicas dos postos, se fosen esixibles As especialidades respecto do réxime xeral de outorgamento de autorizacións, tales como vixencia da mesma, prazo de solicitude, persoas recollidas na súa vixencia. Taxa municipal correspondente. O horario establecido comprende dende as 8:00 ata as 14:00 horas no que se procederá a súa retirada. O montaxe dos postos deberá efectuarse entre as 8:00 e as 9:30, quedando a partir das 9:00 prohibida a entrada de calquera vehículo no recinto (salvo os días de temporal ou de forza maior) e a instalación de postos a partir da hora indicada (non podendo ser ocupados por outros vendedores). Unha vez realizada a descarga de mercadorías ningún vehículo poderá permanecer no interior do recinto, e poderán entrar nel a partir da 13:30 para desmontar. Do mesmo xeito, ningún vendedor poderá desmontar o seu posto unha vez montado, ata que remate o horario de venda establecido neste regulamento. A inobservancia deste horario, conlevará unha falta leve. Só poderán expoñerse e venderse produtos autorizados, tales como artigos textis, de pel, calzado, artesanía, cestería, ornato de pequeno volume, material navideño, cosmética, perfumería, bixutería, libros non de texto, aparatos de radio, cintas de música, de vídeo, plantas, sementes, xoguetería, árbores e outros análogos. Non se poderá conceder autorización para a venda daqueles produtos cuxa normativa reguladora así o prohiba e aqueles outros que, en razón da súa presentación ou doutros motivos, non cumpran a normativa técnico-sanitaria e de seguridade, podendo ademais as autoridades sanitarias prohibir a venda de determinados produtos cando motivos de saúde pública o aconsellen Queda prohibida a venda de carnes, aves e cazas frescas, refrixeradas e conxeladas; de peixe e mariscos frescos, refrixerados e conxelados; leite certificada e leite pasteurizada; queixos frescos, requeixon, nata, manteiga, iogur e outros produtos lácteos frescos; pastelería e bolería rechea ou guarnecida; pastas alimenticias frescas, recheas; anchoas, afumados e outras semiconservas, así como aqueles outros produtos que polas súas especiais característica a xuízo das Autoridades competentes conleven risco sanitario e en xeral todo produto de alimentación e de calquera outro produto incluído no nomenclátor anexo ó Regulamento de actividades molestas, insalubres, nocivas e perigosas. Tamén queda expresamente prohibida a venda de animais vivos. Non obstante, en casos excepcionais, poderase autorizala venda dos produtos a que se refire este artigo cando a xuízo das autoridades sanitarias competentes se dispoña das adecuadas instalacións frigoríficas e os referidos produtos esteen debidamente envasados. Dado o carácter singular da venda ambulante de produtos alimenticios, ademais das condicións xerais que na presente Ordenanza establecen para tódolos postos de venda, aqueles nos que se expendan produtos alimenticios deberán reunilas condicións hixiénico sanitarias e doutra índole que se establezan nas regulamentacións específicas dos produtos comercializados e instalacións. Para o tipo de venda de produtos alimenticios, será imprescindible posuílo carné de manipulación de alimentos actualizado.1.— A alcaldía ou concellería delegada, será a competente para autorizala venda en calquera das modalidades previstas nesta ordenanza.2.— Poderán optar á concesión das autorizacións municipais para a venda ambulante que se regulan nesta ordenanza, tódalas e tódolos españois estranxeiros, maiores de idade, que teñan plena capacidade xurídica e de obrar conforme coa lexislación mercantil co establecido na Lei 13/2010, do 17 de decembro, de ordenación do comercio interior de Galicia.3.— A solicitude de autorización municipal para o exercicio da venda ambulante deberá ser presentada pola persoa interesada ou o seu representante legal, no modelo normalizado aprobado polo concello, dirixida a alcaldía ou concellería delegada, no Rexistro Xeral do Concello e na que se farán constar os seguintes datos: Achegarase xunto coa solicitude a seguinte documentación: No caso de persoas xurídicas, deberá presentar: Os cidadáns que non pertencen a Unión Europea deberán acreditar, antes de lles ser entregada a autorización municipal para o exercicio da actividade de venda ambulante, posuílos correspondentes permisos de traballo por conta propia (permiso que expedirá a Delegación de Traballo) e de residencia conforme a lexislación vixente. As autorizacións referidas no parágrafo anterior, quedarán anuladas e sen efecto ó lles seren revocados os seus permisos de residencia de traballo.1.— As autorizacións municipais para o exercicio da venda ambulante serán persoais e terán unha vixencia máxima dun ano natural, prorrogable por períodos de igual duración (do 1 de xaneiro a 31 de decembro). Dita autorización habilitará ao titular da mesma e no caso de persoa xurídica a autorización habilitará aos empregados da empresa dados de alta na Seguridade Social.2.— O prazo para a presentación da documentación correspondente á renovación será, dende o 15 de setembro ata o 15 de decembro do ano anterior a súa vixencia. Transcorrido o devandito prazo sen que se presentara a nova documentación, entenderase sen efecto a autorización e sen dereito a indemnización ou compensación de ningunha clase.3.— As autorizacións municipais para o exercicio da venda serán transmisibles polo prazo máximo da súa duración, sendo o titular da autorización quen so solicite mediante escrito presentado no Concello. As autorizacións serán transmisibles a terceiras persoas físicas e xurídicas que acrediten o cumprimento das mesmas condicións que o titular cedente obtivo a súa autorización. As transmisións de autorización de mercado que teñan carácter oneroso serán nulas de pleno dereito os pactos, cláusulas e condicións que teñan por obxecto a obtención de lucro económico derivado de calquera transmisión. No caso de falecemento do titular ou renuncia expresa deste, á autorización concedida poderá ser transmitida a favor do cónxuxe, ascendente ou descendente ata o segundo grao do titular. Nestes casos, deberá ser devolto o permiso e a Administración valorará o seu outorgamento polo tempo que reste da autorización e sempre que se cumpran as condicións esixidas no presente Regulamento para ser titular. O Concello do Porriño reservase un dereito de tanteo ou adquisición preferente da totalidade das transmisión que sexan solicitadas. Este dereito executarase nun prazo máximo dun mes contado a partires da presentación de declaración responsable e solicitude conxunta do cedente e cesionario. Terán carácter discrecional, cun período de vixencia máximo dun ano e serán revogadas cando se cometan infraccións graves tipificadas no Real Decreto 1945/1983, de 22 de xuño, sobre infraccións e sancións en materia de defensa do consumidor e da produción agroalimentaria, non dando dereito, nestes casos, a indemnización, nin a compensación de ningún tipo, debendo conter indicación precisa do ámbito territorial e dentro deste, o lugar o lugares en que poda exercerse, as datas en que se poderá levar a cabo, así como os produtos autorizados, que só poderán referirse a artigos téxtiles de artesanado e de ornato de pequeno volume, agás a venda directa polos agricultores dos seus propios produtos e a de produtos alimentarios perecedoiros de tempada. Non será concedida máis dunha licencia a nome da mesma persoa física ou xurídica, con excepción daquelas que foran concedidas por traspaso cun máximo de dúas licencias por persoa física ou xurídica e cun máximo de 12 x 2 metros cadrados. As autorizacións para o exercicio da venda ambulante outorgaranse pola Alcaldía ou concellería delegada as persoas físicas ou xurídicas que o soliciten e reúnan os requisitos establecidos na presente Ordenanza, tendo en conta o espazo autorizado para a venda ambulante, e sempre en condicións non discriminatorias, garantindo a transparencia e a imparcialidade, e mediante outorgamento dos títulos de ocupación do dominio público que procedan por aplicación da Lei 33/2003 de Patrimonio das Administracións Públicas e polo Regulamento de Bens das Corporacións Locais e poderán ser revogadas polo Concello cando se considere conveniente en atención á desaparición das circunstancias que as motivaron e polo incumprimento desta Ordenanza, así como da normativa aplicable, sen que dea orixe a indemnización e compensación algunha. O titular deberá xustificar as ausencias a Alcaldía ou concellería delegada. Se a/o titular interrompe a actividade e ocupación para a que estee autorizada/o cunha ausencia superior a 2 meses sen xustificar, producirase automaticamente a súa caducidade. O concello poderá expedir autorizacións provisionais ou por un curto prazo de tempo cando haxa vacantes esporádicas nas autorizacións concedidas. Nas autorizacións, que os/as autorizados/as deberán colocar, farase constar: Expedida a autorización o autorizado/a terá que presentar no prazo máximo dun mes, o xustificante do ingreso nas arcas municipais, correspondente ao primeiro semestre da actividade, do correspondente tributo de carácter municipal estipulado para o exercicio deste tipo de venda ambulante, nas ordenanzas fiscais correspondentes, ou no seu defecto as aplicables ó comercio establecido e logo da comprobación dos requisitos expresados no artigo 7 desta ordenanza. Transcorrido dito prazo, se non presenta dito xustificante, o Concello revocará dita autorización. A autorización municipal e o xustificante do aboamento do tributo de carácter municipal exhibiranse obrigatoriamente no respectivo posto de venda. A administración municipal reservase a facultade de exercer, por medio dos seus axentes, unha inspección e constante para comprobalo cumprimento desta existencia e o acatamento das restantes prescricións desta ordenanza. As persoas autorizadas para o exercicio da venda ambulante ou non sedentaria, segundo o establecido nos artigos anteriores da presente Ordenanza, terán dereito a exercela nos días e lugares autorizados, salvo que coa debida antelación no Concello lles comunique a súa imposibilidade por concorrer causas de interese público debidamente xustificadas. Sempre que sexa posible, O Concello habilitará outro lugar ou autorizará outras datas para que se desenvolva a actividade. Ademais terá dereito: Os vendedores e vendedoras ambulantes teñen prohibido: O Concello vixiará e garantirá o debido cumprimento por parte dos titulares das autorizacións do preceptuado na presente Ordenanza e, especialmente, das esixencias e condicións hixiénico sanitarias e de seguridade en cada momento vixentes en materia de venda ambulante, sen prexuízo do exercicio das súas competencias por parte doutras administracións Públicas. O Concello, no exercicio das súas funcións de vixilancia, poderá inspeccionar, produtos, actividades e instalacións, así como solicitar os vendedores e vendedoras canta información resulte precisa en relación aos mesmos. No caso de que os produtos postos á venda poidan ocasionar riscos para a saúde ou seguridade dos consumidores e consumidoras ou usuarios e usuarias, supoñan fraude na calidade ou cantidade, sexan falsificadas non identificadas ou que incumpran os requisitos mínimos para a súa comercialización, a autoridade que ordene a incoación do expediente poderá acordar a súa intervención cautelar, nos termos establecidos na normativa de aplicación.1.— Sen prexuízo do disposto noutros preceptos desta Ordenanza, as autorizacións extínguense por: 2.— Salvo nos supostos de extinción por transcurso do prazo, que operará automaticamente, os expedientes de extinción poderán iniciarse de oficio ou a instancia de parte correspondendo a súa resolución a Alcaldía. Todo expediente de extinción será sometido a información pública durante quince (15) días mediante nota – anuncio que se publicará no taboleiro de edictos do Concello. O incumprimento das normas establecidas na presente ordenanza, así como as relatadas pola normativa referida nos artigos 102 e seguintes da Lei 13/2010, do 17 de decembro, do comercio interior de Galicia e no Real Decreto Lexislativo 1/2007, de 16 de novembro, polo que se aproba o texto refundido da Lei Xeral para a Defensa dos Consumidores e Usuarios e outras leis complementarias orixinará a incoación do correspondente procedemento sancionador. As faltas clasificaranse en Leves, graves e moi graves. Serán infraccións leves: Serán infraccións graves: Serán infraccións moi graves: Hai reincidencia cando se comete una infracción análoga a que motiva a sanción anterior no prazo do ano seguinte á notificación desta. En tal suposto requirirase que a primeira resolución sancionadora houbese adquirido firmeza en vía administrativa. As sancións que se aplicarán serán as que seguen: As sancións graduaranse en función dos seguintes criterios: reincidencia, transcendencia social da infracción, volume de facturación ao que afecte, contía do beneficio obtido, grado de intencionalidade e natureza dos prexuízos causados. Cando a autorización sexa revogada a consecuencia de infraccións moi graves, o seu titular non poderá obter autorización ningunha durante o prazo de dous anos para o exercicio da actividade no municipio do Porriño, sen dereito a reserva do posto. A Alcaldía poderá acordar, como sanción accesoria, o decomiso das mercancías adulteradas, deterioradas, falsificadas, fraudulentas, non identificadas, que entrañan risco para o consumidor, ou que incumpran os requisitos mínimos establecidos para a súa comercialización; así como nos casos de venda de produtos non autorizados e nos casos legalmente establecidos. Os gastos de transporte, distribución, destrución, etc., da mercancía sinalada no paragrafo anterior, serán por conta do infractor. O exercicio de calquera actividade ou comercio na vía pública sen autorización municipal dará lugar á retirada das instalacións, elementos e xéneros neles situados e presumirase que tal autorización non existe de non se presenta-la correspondente autorización no momento de ser esixida polos axentes municipais. Os comerciantes ambulantes que veñen exercendo este tipo de venda no momento de entrada en vigor desta Ordenanza, e que reúnan os requisitos nela establecidos, conservarán o sitio no que se veñen instalando. Para o non disposto nesta ordenanza, estarase ao establecido nas normas de carácter autonómico, estatal ou comunitario que resulten de aplicación. Quedan excluídos do ámbito desta ordenanza a regulación dos postos autorizados na vía pública de carácter fixo e estable nos que se desenvolvan actividades comerciais de xeito habitual e permanente. No caso de decomiso ou intervención cautelar de mercadorías, así como nos supostos de retirada e/ou intervención de instalacións, elementos e xéneros polos axentes da Policía Local, segundo o establecido no presente regulamento, procederase ao depósito dos mesmos no lugar que se determine. Os produtos intervidos deberán destruírse en caso de que a súa utilización ou consumo constitúa un perigo para a saúde pública, ou cando incumpran os requisitos mínimos establecidos para a súa comercialización. Os interesados poderán recupera-los elementos retirados, que non deban ser destruídos, no prazo de 15 días, previo abono do importe das taxas e demais gastos orixinados por tal retirada no importe fixado na correspondente ordenanza fiscal, sen prexuízo da sanción correspondente. Transcorrido o prazo anteriormente sinalado dende a súa intervención sen comparecer o titular para facerse cargo dos mesmos, entenderase que desiste no seu interese e titularidade, podéndose proceder a súa destrución ou darlle outro destino que se considere, sen posibilidade de reclamación ou indemnización algunha. A presente Ordenanza unha vez aprobada polo Pleno do Concello, entrará en vigor unha vez publicada integramente no Boletín Oficial da Provincia de acordo co establecido no artigo 70.2 da Lei 7/1985, de 2 de abril, reguladora das bases de réxime local. Contra esta ordenanza poderá interpoñerse recurso contencioso administrativo ante a Sala do Contencioso Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da publicación no Boletín Oficial da Provincia. En O Porriño a 30 de novembro de 2023. O Alcalde Manuel Alejandro Lorenzo Alonso.